Syair Nasihat (Penghujung Thamarat al-Muhimmah)

==Maksud==
===Rangkap 1===
Thamarat al-Muhimmah berpesan kepada anakandanya yang masih muda itu agar mendengar dan mengikut segala nasihatnya dengan tekun dan jangan malas.
===Rangkap 2===
Sekiranya anakanda ditabalkanmenjadi raja, anakanda hendaklah memerintah negara dengan hati yang ikhlas dan rajin berkhidmat kepada negara.
===Rangkap 3===
Anakanda hendaklah selalu membuat kerja-kerja kebajikan kerana melalui kerja-kerja kebajikan yang dilakukan dapat melahirkan keikhlasan hati. Keikhlasan hati itu boleh dizahirkan umpama melihat air di dalam gelas.
===Rangkap 4===
Anakanda janganlah malas belajar dan ilmu yang dipelajari itu juga mestilah ilmu yang bermanfaat seperti ilmu-ilmu agama yang terdapat di dalam kitab agama.
===Rangkap 5===
Anakanda mestilah mengutamakan menuntut ilmu berbanding dengan pekerjaan-pekerjaan yang lain. Sewaktu bekerja janganlah melanggar hukum agama supaya tidak mendapat malu.
===Rangkap 6===
Sesuatu pekerjaan yang dilakukan hendaklah berlandaskan ilmu supaya beroleh kejayaan. Sekiranya kita membuat sesuatu pekerjaan itu dengan tidak bersunggunh-sungguh, maka kita akan menemui kegagalan.
===Rangkap 7===
Ilmu itu banyak manfaatnya. Apabila kita berilmu, kita dapat membezakan sesuatu perkara sama ada betul atau salah. Seseorang pemerintah yang berilmu dapat menghakimi rakyatnya dengan adil dan saksama.
===Rangkap 8===
Sekiranya ilmu tidak dituntut dan dianggap tidak penting, maka pemerintah akan berhadapan dengan sesuatu kesukaran. Pemerintah juga tidak tahu untuk mentadbir urus rakyat yang melakukan kesalahan terhadap negara.
==Tema==
Nasihat ibu bapa menjadi panduan hidup kepada anak-anak. Thamarat al-Muhimmah berpesan-pesan kepada anakandanya agar menuntut ilmu agama sejak usia muda lagi. Ilmu agama amat penting kepada kita untuk dijadikan panduan dalam mengharungi kehidupan dan mentadbir negara.
==Persoalan==
#Anak-anak yang mendengar nasihat ibu bapa akan beroleh kejayaan hidup di dunia dan di akhirat.
#Kepentingan ilmu kepada manusia.
#Terdapat pelbagai jenis ilmu, tetapi menuntut ilmu agaa mestilah diutamakan.
#Ilmu dapat membantu manusia menyelesaikan masalah.
#Pemimpin mestilah berilmu supaya dapat mentadbir negara dengan sempurna.
==Nilai==
*Kasih sayang
*Hormat dan taat kepada ibu bapa
*Dedikasi dalam menuntut ilmu agama
==Pengajaran==
#Ibu bapa hendaklah menasihati anak-anak kerana anak-anak memerlukan bimbingan dan nasihat daripada ibu bapa.
#Anak-anak hendaklah mendengar nasihat ibu bapa kerana mereka telah banyak melalui pengalaman hidup yang berharga.
#Kita hendaklah menuntut ilmu agama agar kita mengetahui perkara yang wajib dan perkara yang haram untuk kita lakukan.
#Pemimpin mestilah mampu menyelesaikan masalah rakyat kerana raja merupakan tempat rakyat kerana raja merupakan tempat rakyat kerana raja merupakan tempat rakyat mengadu dan mendapatkan pertolongan.
Category:Pages
Category:"Wiki World" pages